Francis Ford Coppola
De Francis Ford Coppola, gebuer de 7. Abrëll 1939 zu Detroit, ass en US-amerikanesche Regisseur, Produzent an Dréibuchauteur.

Hien ass virun allem bekannt fir seng Godfather-Trilogie a fir de Vietnam-Epos Apocalypsse Now (1979).
Hie krut bis ewell am Ganze 5 Oscaren: fir dat bescht Dréibuch vu Patton, déi bescht Dréibuch-Adaptatioun vun The Godfather an The Godfather Part II, a fir dee leschtgenannten och nach dee fir déi bescht Regie an déi bescht Produktioun; an hien huet 2 Gëlle Palmen zu Cannes gewonnen (1974 fir The Conversation an 1979 fir Apocalypse Now).

Do dernieft huet hien awer och méi kommerziell Filmer gemaach, ë. a., well e Sue gebraucht huet fir säi Studio, de American Zoetrope ze finanzéieren, deen nom Flop vu sengem Film One from the Heart an d'Labrente gerode war.

De Coppola ass ausserdeem Wënzer, Editeur an Hotelier.

Hien ass de Papp vun de Regisseure Sofia a Roman Coppola, de Brudder vun der Schauspillerin Talia Shire, an de Monni vun de Schausppiller Nicolas Cage an Jason Schwartzman.

Filmographie

als Regisseur 
 1961: Tonight for Sure
 1962: The Bellboy and the Playgirls zesumme mam Fritz Umgelter
 1962: Premature burial vum Roger Corman als Assistenz-Regisseur
 1963: The Terror vum Roger Corman - als Assistenz-Regisseur an delegéierte Produzent
 1963: Dementia 13
 1966: You're a Big Boy Now
 1968: Finian's Rainbow
 1969: The Rain People
 1972: The Godfather
 1974: The Conversation
 1974: The Godfather Part II
 1979: Apocalypse Now
 1982: One from the Heart
 1983: The Outsiders
 1983: Rumble Fish
 1984: The Cotton Club
 1986: Captain Eo (Kuerzfilm)
 1986: Peggy Sue Got Married
 1987: Gardens of Stone
 1988: Tucker: The Man and His Dream
 1989: New York Stories, Episod "Life Without Zoe"
 1990: Mario Puzo's The Godfather: Part III
 1992: Dracula
 1996: Jack
 1997: The Rainmaker
 2007: Youth Without Youth
 2009: Tetro
 2012: Twixt

als Dréibuchauteur (Auswiel)
 1966: This Property is Condemned vum Sydney Pollack
 1966: Paris brûle-t-il ? vum René Clément
 1970: Patton vum Franklin J. Schaffner
 1973: The Way We Were vum Sydney Pollack (net ernimmt)
 1974: The Great Gatsby vum Jack Clayton

Um Spaweck 

Gebuer 1939
US-amerikanesch Filmregisseuren
US-amerikanesch Filmproduzenten
US-amerikanesch Dréibuchauteuren
Oscar fir dat bescht adaptéiert Dréibuch
Oscar fir de beschte Film
Oscar fir dat bescht Originaldréibuch